b"\n_START_ARTICLE_\nMagdalena Neuner\n_START_SECTION_\nBiografia\n_START_PARAGRAPH_\nVa n\xc3\xa9ixer el 9 de febrer de 1987 a la ciutat de Garmisch-Partenkirchen, poblaci\xc3\xb3 situada a l'estat de Baviera, i que en aquells moments formava part de l'Alemanya Occidental i que avui en dia forma part d'Alemanya.\n_START_SECTION_\nCarrera esportiva\n_START_PARAGRAPH_\nVa participar en els Jocs Ol\xc3\xadmpics d'hivern de 2010 realitzats a Vancouver (Canad\xc3\xa0), on aconsegu\xc3\xad guanyar tres medalles ol\xc3\xadmpiques: la medalla d'or en les proves de 10\xc2\xa0km. persecuci\xc3\xb3 i 12\xc2\xa0km. amb sortida massiva i la medalla de plata en la prova de 7,5\xc2\xa0km. esprint, a m\xc3\xa9s de finalitzar desena en els 15\xc2\xa0km. femenins._NEWLINE_En el Campionat del M\xc3\xb3n de biatl\xc3\xb3 de 2007 disputat a Antholz (It\xc3\xa0lia) es convert\xc3\xad, als 20 anys, en la triple campiona m\xc3\xa9s jove de la hist\xc3\xb2ria en guanyar les proves d'esprint, persecuci\xc3\xb3 i relleus. Al llarg de la seva carrera ha guanyat 8 medalles en aquests campionats, set d'elles d'or."